Mi ffɣen ṣṣmayem, teqqur tazart, d tilawin ara yacaren tiyelwin, irgazen ad begsen : d abrid ɣer tmurt niḍen, dinna i d-ttawin abdil s tmecḍin, leɛṭer, tisegnatin, isufar n ucebbeḥ. Ur ttuɣalen ara ɣer taddart-nsen, alama nudan-d akk timura ; ulac akal ur kkin, ttnadin-d adrar, azaɣar d Sseḥṛa, timura n waɛṛaben yiwet yiwet. Syin ttawin-d abdil s ttmeṛ, isufar n udawi d wid n yiḥeckulen. Ihi yehwa-asen kan, lǧil n tura ur yella wacu i d-yesnulfa : « dar-abandu » d aqdim n lqedma, fell-as i tebna tgella yellan di tmurt-a. Tura ttarran arrac ɣer lḥebs di lbaṭel !